13/09/2012 | Administración LocalMunicipal
Ferrol
Urbanismo. Inspección e Disciplina
Notificación á comunidade de herdeiros de don Juan Pico Castro expediente de ruína ER 2/12 estrada de Catabois 107, esquina Penas de Guitín

Notificación á COMUNIDADE DE HERDEIROS DE DON JUAN PICO CASTRO expediente de ruína ER 2/12 Estrada de Catabois 107 esquina Penas de Guitín Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do acordo de declaración de ruína do expediente ruína como os interesados no procedemento son descoñecidos, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento dos interesados. De conformidade co artigo 61 da Lei 30/1992 publícase un estrato da resolución do 09.08.2012 polo que poderán comparecer no Negociado de Inspección e Disciplina Urbanística do Concello no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Acordar a declaración de ruína do inmoble sito na Estrada de Catabois 107 esquina rúa Penas de Guntín, ordenando a súa demolición para o que deberán achegar a solicitude de licenza acompañada do preceptivo proxecto de demolición no improrrogable prazo de 20 días desde a notificación desta resolución. SEGUNDO.- Apercibir a propiedade, Comunidade de herdeiros de Juan Pico Castro, que no suposto de que non achegue o proxecto de demolición do inmoble sito na Estrada de Catabois 107 esquina rúa Penas de Guntín no prazo indicado, procederase á execución subsidiaria ou á forzosa, mediante a imposición de multas coercitivas de 300 a 6000 euros, reiterables até lograr a execución das actuacións ordenadas. TERCEIRO.- Advertir á propiedade que de non executar voluntariamente o ordenado, o importe resultante dos traballos de execución subsidiaria, así como os relativos aos danos e prexuízos ocasionados e que traian causa daqueles, serán esixidos logo de taxación por vía de constrinximento. CUARTO.- Solicitar ao Rexistro da Propiedade a práctica de anotación marxinal da resolución do presente expediente de ruína (ER 2/12) de acordo co artigo 63.3 do R. D. 1093/97 de 4 de xullo, unha vez que esta resolución adquira firmeza en vía administrativa. Coa presente notifícase o decreto a Axier Mencio Guaydia, Ángel, Carmen, Mercedes, Emilia e Eugenia Teresa Sabbah Arroyabe; Liliana Patricia Canalos Martinez de Murguia, Juan e Ugne Kichouhi Del Guayo; ou aos herdeiros deles, así como tamén ao resto dos herdeiros de don Pedro Alonso Zenjli Bogomilova aos que non foi posible a súa identificación. Contra esta resolución que é definitiva na vía administrativa, poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte ao da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel no que a resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/1998, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, modificada pola Lei 4/1999, do 13 de xaneiro. Ferrol, 31 de agosto de 2012 O concelleiro delegado da Área de Medio Ambiente, Urbanismo, Servizos e Seguridade por delegación da Alcaldía de 13.06.2011 (BOP 29.06.2011) Guillermo Evia Pérez